读时新诗家《柳溪集》 (台湾 邓壁)乘着春风到柳溪,引人入胜绿初齐。岂惟燕翦莺还织,不怪蜂痴蝶更迷。锦绣文章原有自,峥嵘格调信难跻。分明一幅王维画,化作诗篇共品题。(*^ω^*)南风飘絮 (湖南 颜静)夏令风吹琴断弦,春花紫陌忆还鲜。三年日月一舟雨,百夜冰霜两岸烟。杨柳楼头莺欲远,鹧鸪声里梦求圆。黔驴泣血东流水,谁与招魂锦字笺?步心魔《十载相思谁买单》 (湖南.朱乐平)十载相思谁买单,为君消得缕衣宽。忍将蜜语欺龙女,强把落花别凤冠。始信红尘相许易,从来白首互牵难。古今辜负知多少,俱作风轻云淡看。(*^ω^*)雪 (麻辣书生)磨罢冰心意未穷,檐前只怕泪先融。飘零无奈衰人鬓,邂逅何妨尽酒盅。自持襟怀承皓月,任由行迹载长风。寒门一夜成琼苑,始信红尘有大同。社课送春兼忆居庸十年 (北京 江南雨)叶底痕残惜旧香,漫看飞絮舞斜阳。红随逝水愁无迹,绿到苍苔意转凉。准拟梦华供浪语,须怜素约损柔肠。吟边但许悲时序,独倚危楼怯酒觞。(*^ω^*)自题 (浅浅雨季)青蛾皓齿正当时,犹记春山无伴诗。人愧劳形终遣日,学殊半豹枉凝眉。倚栏幽菊霜中冷,入梦寒梅月下迟。安得从容历冰雪,心怀明月待佳期。岁末感怀新柳无知叶上秋,枯荷到死不低头。人行世上三分恨,雁叫云中万缕愁。诗里含情心可住,花间有爱梦当留。繁枝多谢君轻剪,梅雪新开一岁头。(*^ω^*)霜降 (黄吉美)山容消瘦路茫茫,江水粼粼稻菽香。片片残云添怅惘,重重寒露更彷徨。风中雁字孤单舞,雾里梧桐寂寞伤。醉眼观花花不语,无边野草染秋霜。踏青归而有感 (尘襟懒拂)中年心地太苍凉,看雨看花看落阳。夜鸟啼而生叹息,老龙睡欲匿行藏。疗愁长恨多诗句,戒酒剧怜无药方。往事由它沉水底,踏青赚得满身香。(*^ω^*)咏春寄友 (雁影荷风)春风一度韵萦怀,柳眼初睁觑粉腮。拂案还疑花未醒,开轩犹盼燕归来。三笺诗语撩清梦,一盏新茶远俗埃。不日东君催细雨,盈眸翠色共君裁。